Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 681

77. 3. példa A helyzet: Két jármûalkatrészeket gyártó társaság K+ F erõfeszítéseiknek a meglévõ alkatrész gyártásának és teljesítményének fejlesztése érdekében történõ egyesítése céljából vegyes vállalat létrehozásában állapodik meg. Egyesítik az e területen technológiai használati engedély adásával foglalkozó meglévõ üzleti tevékenységeiket is, a gyártást azonban külön folytatják. A két társaság Európában az EBGY (eredeti berendezés gyártója) termékpiacon 15, illetve 20%-os piaci részesedéssel rendelkezik. Jelen van még két másik jelentõs versenytárs, valamint a néhány nagy jármûgyártó házon belüli kutatási programjai. Az ilyen termékek technológiájára vonatkozó használati engedélyek világpiacán ezek a megtermelt bevétel arányában 20, illetve 25%-os részesedéssel rendelkeznek, és jelen van még két jelentõs technológia. A termék életciklusa az alkatrész vonatkozásában tipikusan két-három év. A jelentõs cégek egyike az elmúlt öt év mindegyikében bemutatott egy új változatot vagy fejlesztést. Elemzés: Mivel egyik társaság K+F erõfeszítései sem irányulnak teljesen új termékre, a figyelembe veendõ piacok a meglévõ alkatrészeknek és a vonatkozó technológia használati engedélyének piacai. Noha a meglévõ K+F programok jelentõsen átfedik egymást, a megkettõzõdésnek az együttmûködésen keresztül történõ csökkentése lehetõvé teszi, hogy többet költsenek K+F-re, mint egyénileg tennék. Jelen van számos más technológia is, a felek együttes piaci részesedése pedig az EBGY piacon nem biztosít számukra erõfölényt. Noha piaci részesedésük a technológiai piacon 45%, ami nagyon magas, léteznek versengõ technológiák. Ezenkívül, azok a jármûgyártók, akik jelenleg nem adnak használati engedélyt technológiájukra, szintén potenciális belépõk erre a piacra, így korlátozhatják a feleknek az árak emelésére való képességét. A fent jellemzett vegyes vállalat valószínûleg mentességben részesül. 2002/34/II. szám

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes